Liste over Nord-Trøndelags fylkesmenn

Liste over Nord-Trøndelags fylkesmenn begynner i 1805, idet Nordre Trondhjems amt ble opprettet ved en kongelig resolusjon av 24. september 1804 som fastslo at Trondhjems amt skulle deles i Nordre og Søndre Trondhjems amt. Amtene skiftet 1. januar 1919 navn til fylke, og fylket fikk navnet Nord-Trøndelag fylke.Hovedkilde for lista er regjeringen.no Fylkesmannsboka Embetet ble avviklet ved utgangen av 2017; i og med at Trøndelag fylke ble opprettet 1. januar 2018.

Fylkesmannen er regjeringens representant i sitt fylke. Han skal bidra til at Stortingets og regjeringens vedtak og retningslinjer blir fulgt opp. Dette skjer for det første ved at fylkesmannen utfører forvaltningsoppgaver på vegne av departementene, og for det andre ved at fylkesmannen overvåker kommunenes virksomhet og er klageinstans for mange typer kommunale vedtak.

 Fra Verdal, via Inderøy til Steinkjer 
Den første amtmann i Nordre Trondhjems amt, Caspar Conrad Rafn, bodde i Verdal, slik det var bestemt i den kongelige resolusjonen. Rafns etterfølger Christen Elster bosatte seg likevel på Inderøy, og i 1818 kjøpte staten den tidligere kapellangården Sund gård i Inderøy.Andreas Ystad. Inderøyboka, gardshistorie. Utgitt av Inderøy kommune, 1937. s 430-434 Dette innledet en nesten åtti år lang tilknytning til Inderøy. Elster bodde ikke selv på Sund, men hans fire etterfølgere bodde og holdt kontor der. Da Ole Anton Qvam tiltrådte i 1894 bodde han på Gjævran gård i Egge (nå i Steinkjer), og tok embetet med seg dit. Sund gård ble solgt i 1900. 

Fylkesmannsboligen i Steinkjer, «Eggeli», ble tegnet av trondheimsarkitekten Axel Guldahl og bygget i 1919 under ledelse av Halvor Bachke Guldahl; Guldahl hadde tidligere bodd i villaen Ølvisheim, og hatt kontorene der.steinkjerleksikonet.no Ølvisheim Arbeidet med å flytte embetslokalene fra en landlig beliggende embetsgård og inn i bymessige strøk kan sees som en del av en større urbaniseringsprosess i samfunnet.«Først på 1900-tallet var Norge på veg til å bli urbanisert. I takt med urbaniseringa var ordningen med at amtmannen bodde på gårdsbruk i distriktene blitt avleggs, derfor ble det satt i gang bygging av amtmannsgårder i de viktigste byene i flere fylker». Hans Magnus Ystgaard. Høvdingmakt og folkestyre i Nord-Trøndelag, fra formannskapslovene til maktutredningen, ei betenkning om forvaltningsmuseum i Fylkesmannsgården. Steinkjer, 2004; side 9Se også: Hans Magnus Ystgaard «Da Fylkesmannsgården var fylkesmannsgård». I Nord-Trøndelag historielags årbok 2008. s 7-18 Eggeli var både fylkesmannsbolig og kontor fram til 1945. Bygningen var deretter embetsbolig for fylkesmennene fram til 1986. Etter dette falt ordningen med tjenestebolig vekk.

Fylkesmannens kontor var fra 1948 og fram til 1962 i Føinumgården i Elvegata 1 i Steinkjer sentrum. Fra 1962 flyttet embetet inn i fylkeskommunens nybygde kontorbygg i Ogndalsvegen 2, også i sentrum.steinkjerleksikonet.no: Fylkets hus Statens hus i Steinkjer sto ferdig i 1988, i sørenden av sentrum, og huser både fylkesmannen, Politikammeret og flere andre regionale statsetater.steinkjerleksikonet.no Statens hus i Steinkjer

Trøndelagsfylkene ble slått sammen til Trøndelag fylke fra 1. januar 2018, etter vedtak i Stortinget den 8. juni 2016. Dette er i tråd med lokale vedtak: Den 27. april 2016 møttes begge fylkestingene på Stiklestad og vedtok en søknad om sammenslåing av de to fylkene som et ledd i regionreformen.Berit Buran Juul og Monica Irén Solberg Susegg:Historisk vedtak fattet: Trøndelag blir ett rike , Trønderavisa, 27. april 2016Foreslår et samlet Trøndelag, Kommunal- og moderniseringsdepartementet, 20. mai 2017 Det nye fylkesmannsembetet for Trøndelag har sete på Steinkjer.

 Fylkesmennene 
# Navn  Innsatt Avgikk1Caspar Conrad Rafn(1763–1830)180518152Christen Elster(1763–1833)75px181518333Adam Johan Frederik Poulsen Trampe(1798–1876)75px183318574Fredrik August Wessel-Berg(1809–1895)185718665Carsten Smith(1817–1884)186718846Lars Otto Roll Grundt(1843–1907)188418947Ole Anton Qvam(1835–1904)75px189418988Halvor Bachke Guldahl(1859–1931)75px189819029Thorvald Løchen(1861–1943)75px190219168Halvor Bachke Guldahl (2. gang)(1859–1931)75px1916192710Håkon FiveFive ble avsatt av okkupasjonsmyndighetene i 30. juni 1941. Ingeniør Torbjørn Eggen var NS-fylkesmann 1941-45(1880–1944)75px1927194411Torbjørn Eggen (NS)(1906–1984)1941194512Asbjørn LindboeSorenskriver Bent Berger var konstituert fylkesmann fra 8. mai 1945 til 31. desember samme år; jfr Nord-Trøndelag, amtmenn og fylkesmenn 1804-1972. Steinkjer, 1972(1889–1967)1945195913Gustav Sjaastad(1902–1964)1959196414Ole Bae(1902–1972)19641971–Dagfinn Sakshaug (kst.)(1928–)1971197215Leif Granli(1909–1988)1972197916Ola H. Kveli(1921–2003)19791991–Oddbjørn Nordset (kst.)(1946–)1991199317Inger Lise Gjørv(1938–2009)19932008–Oddbjørn Nordset (kst.)(1946–)2008200918Inge Ryan(1956–)75px20092017–Gerd Janne Kristoffersen (kst.)Gerd Janne blir fungerende ; fylkesmannen.no; 14.9.2017. Sitat: «Fylkesmann Inge Ryan slutter som fylkesmann ved utgangen av denne måneden. Kommunal- og moderniseringsdepartementet har bedt assisterende fylkesmann Gerd Janne Kristoffersen om å fungere som fylkesmann.  Kristoffersen vil fungere som fylkesmann for Nord-Trøndelag fra 1.oktober 2017 og ut året».(1952–)75px20172017

 Referanser 

 Eksterne lenker 

 Offisielt nettsted for Fylkesmannen i Nord-Trøndelag


Nord-Trøndelag, fylkesmann i
Kategori:Etableringer i 1805
Kategori:Opphør i 2018
Kategori:1805 i Norge
Kategori:2018 i Norge